Hvad betyder 5G for vores erhvervskunder?
5G åbner en helt ny verden for fx hyper-effektiv produktion, industri 4.0 og lagerstyring. 5G’s enorme netværkskapacitet giver fx erhvervskunder mulighed for at udstyre flere tusind emner på lageret med individuelle sensorer, der sender online til en server, så systemet kan holde styr på lagerbeholdningen – i realtid og med hidtil uset præcision.
Værdiskabelsen for virksomheder og institutioner hænger mere og mere sammen med ’connectivity’ – at sikre, at der trods et stigende antal ’connected devices’ altid er forbindelse til produktionsudstyr, computere, sensorer mv.